CELEX: 32010R0455
Language: hr
Date: 2010-05-26 00:00:00
Title: Uredba Komisije (EU) br. 455/2010 od 26. svibnja 2010. o razvrstavanju određene robe u kombiniranu nomenklaturu

02/Sv. 016
            
            
               HR
            
            
               Službeni list Europske unije
            
            
               189
            
         32010R0455
   
               L 128/3
            
            
               SLUŽBENI LIST EUROPSKE UNIJE
            
            
               26.05.2010.
            
         
      UREDBA KOMISIJE (EU) br. 455/2010
   od 26. svibnja 2010.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije‚ s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3 te tablice.
            
         
               (4)
            
            
               Primjereno je da, u skladu s člankom 12. stavkom 6. Uredbe Vijeća (EEZ)br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi u skladu s člankom 12. stavkom 6. Uredbe (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. svibnja 2010.
      
         
            Za Komisiju,
         
         
            U ime Predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Uređaj koji se sastoji od izmjenjivog ultravioletnog (UV) izvora svjetla, reflektora, poklopca, nadzora jačine i programatora poklopca u kućištu (tzv. „UV usmjereni svjetlosni izvor”) ukupnih dimenzija 311 × 160 × 227 mm. Kućište je opremljeno drškom za nošenje, upravljačkim tipkama i učvršćenim svjetlosnim vodičem.
               Uređaj se koristi u fotokemijskom procesu, tzv. „UV stvrdnjavanju”, za tretiranje površina različitih fotoosjetljivih materijala s UV zrakama, posebno za nemehaničko stvrdnjavanje različitih materijala i premaza uz kontroliranu emisiju UV svjetla.
            
            
               8543 70 90
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature i tekstom oznaka KN 8543, 8543 70 i 8543 70 90.
               Izuzima se razvrstavanje proizvoda u tarifni broj 8479 kao stroj koji ima jedinstvenu funkciju, koji nije naveden i uključen u poglavlje 84., zbog toga što stvrdnjavanje ne uključuje niti jednu mehaničku funkciju nego je rezultat fotokemijskog procesa. U skladu s time, uređaj se smatra opremom za UV zračenje za općenite industrijske namjene (Vidjeti, također, Napomene s objašnjenjem Harmoniziranog sustava uz tarifni broj 8543, četvrti stavak, (11)).
               Stoga se uređaj razvrstava u oznaku KN 8543 70 90 kao drugi električni strojevi i aparati, s jedinstvenim funkcijama, koje nisu navedene ili uključene drugdje u poglavlju 85.